            ROMÂNIA
JUDEŢUL HUNEDOARA
    MUNICIPIUL BRAD
         P R I M A R U L
   Nr. 70/11050/15.04.2025


R E F E R A T   D E   A P R O B A R E
privind transmiterea în folosință gratuită a dreptului de proprietate asupra capacităților energetice aferente lucrării de ”Extindere rețea electrică de 
distribuție de interes public, zona strada Dacilor, bloc ANL - 21 locuri
 de consum, municipiul Brad, județul Hunedoara”


		
În scopul finalizării obiectivului de investiții "SISTEMATIZARE ȘI UTILITĂȚI PENTRU BLOCUL DE LOCUINȚE DE PE STRADA DACILOR, NUMĂRUL 12, MUNICIPIUL BRAD, JUDEȚUL HUNEDOARA" prin care s-au realizat lucrările de branșamente la utilități pentru imobilul - bloc ANL, pentru realizarea branșamentului electric a fost necesară o lucrare suplimentară de ”Extindere rețea electrică de distribuție de interes public, zona strada Dacilor, bloc ANL - 21 locuri de consum, municipiul Brad, județul Hunedoara” pentru care a fost solicitat de către operatorul de distribuție Rețele Electrice România S.A. un studiu de fezabilitate. 
Conform studiului de fezabilitate nr. 1016/2024 și a analizei de eficiență economică nr. 317746/04.04.2025 valoarea totală pentru realizarea lucrărilor necesare extinderii rețelei de distribuție a fost de 332.765,86 lei (fără T.V.A.).
Capacitățile energetice eferente lucrării s-au realizat în baza Contractului de lucrări nr. 41006/21.08.2024 având ca obiect servicii de execuție cu S.C. LINIAL ELECTRIC S.R.L., cu respectarea Avizului CTE și în baza Autorizației de construire nr. 37/23.07.2024.
         Conform prevederilor art.  din Metodologia pentru evaluare condițiilor de finanțare a investițiilor pentru electrificarea localităților, ori pentru extinderea rețelelor de distribuție a energiei electrice aprobată prin Ordinul ANRE nr. 36/2019, modificat si completat prin Ordinul ANRE  nr. 80/2023, ”Pentru lucrările de extindere a rețelelor electrice de distribuție realizate prin cofinanțare, care sunt situate în intravilanul localităților conform documentelor emise de autoritățile publice, operatorul de distribuție concesionar este obligat sa restituie participanților la cofinanțare contribuția la cofinanțare achitată de aceștia și să preia în proprietate elementele de rețea aferente cotei restituite, până la data de 31 ianuarie a anului calendaristic următor celui în care a avut loc punerea în funcție a rețelei”.
Astfel, prin adresa nr. 318430/09.04.2025, înregistrată la Primăria Municipiului Brad sub nr. 25404/09.04.2025, Rețele Electrice România S.A. a comunicat valoarea recalculată a cotei de eficiență a investiției aferentă lucrării și a solicitat transmiterea Hotărârii Consiliului Local prin care se aprobă predarea acestor capacități în conformitate cu valorile recalculate.
Valorile recalculate sunt următoarele:
                - Valoarea Investiției din studiu de fezabilitate = 332.765,86 lei; 
                - Valoarea Investiției eficiente = 70.600,08 lei;
                - Diferența lsf-lef = 262.165,78 lei;
                - Valoarea suportată de către Rețele Electrice România S.A.= 332.765,86 lei.

Precizez că, în conformitate cu  prevederile art.12 alin. 2 din Legea nr. 123/2012 a energiei electrice și a gazelor naturale, cu modificările și completările ulterioare, pe durata lucrărilor de dezvoltare, reabilitare, modernizare, respectiv de exploatare şi de întreţinere a capacităţilor respective, operatorul de distribuție beneficiază de  următoarele drepturi:
a) dreptul de uz pentru executarea lucrărilor necesare realizării, relocării, retehnologizării sau desființării capacității energetice, obiect al autorizației;
 b) dreptul de uz pentru asigurarea funcționării normale a capacității, obiect al autorizației de înființare, pentru reviziile, reparațiile și intervențiile necesare;
 c) servitutea de trecere subterană, de suprafață sau aeriana pentru instalarea/desființarea de rețele electrice sau alte echipamente aferente capacității energetice și pentru acces la locul de amplasare a acestora, în condițiile legii;
 d) dreptul de a obține restrângerea sau încetarea unor activități care ar putea pune în pericol persoane și bunuri;
 e) dreptul de acces la utilitățile publice.
Transferul dreptului de proprietate asupra elementelor de rețea aferente cotei restituite de către operator va opera în baza unui proces - verbal de predare - primire încheiat între Municipiul Brad și operator. În acest sens se impune împuternicirea Primarul Municipiului Brad să semneze procesul verbal de predare-primire.
În contextul celor de mai sus și în scopul respectării prevederilor stabilite la punctul 2.3.13 din Contractul pentru finanțarea dezvoltării rețelei electrice de distribuție de interes public nr. 144/10.07.2024, am inițiat prezentul proiect de hotărâre prin care am propus transmiterea în folosință gratuită a dreptului de proprietate asupra capacităților energetice aferente lucrării de ”Extindere rețea electrică de distribuție de interes public, zona strada Dacilor, bloc ANL - 21 locuri de consum, municipiul Brad, județul Hunedoara” și îl supun spre dezbatere și aprobare plenului Consiliului Local al Municipiului Brad în forma prezentată
	Invoc în susţinerea prezentului proiect de hotărâre prevederile  art. 12 alin. 2, alin. 3 și alin. 4, art. 14 alin. 1 - 4, art. 15, art. 44 alin. 7 — 8, art. 46 alin. 2 din Legea nr. 123/2012 a energiei electrice si a gazelor naturale, cu modificările și completările ulterioare, ale Ordinului ANRE nr. 31/2013 pentru aprobarea Metodologiei privind reglementarea condițiilor pentru preluarea de capacități energetice de distribuție a energiei electrice, cu modificările și completările ulterioare, ale Ordinului ANRE nr. 36/2019 privind aprobarea Metodologiei pentru evaluarea condițiilor de finanțare a investițiilor pentru electrificarea localităților ori pentru extinderea rețelelor de distribuție a energiei electrice, cu modificările și completările ulterioare, ale punctului 2.3.13 din Contractul pentru finanțarea dezvoltării rețelei electrice de distribuție de interes public nr. 144/10.07.2024, ale art. 129 alin. 1,  alin. 2 lit. d și alin. 7 lit. s, art. 139  alin. 3 lit. e, art. 286 alin. 1 și alin. 4 din  O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.


P R I M A R
Florin CAZACU



